**LĒMUMS**

Liepājā

|  |  |
| --- | --- |
| 2023. gada 21. septembrī |  Nr.322/10(prot. Nr.10, 10.§) |

Par neizīrētu nekustamo īpašumu

atsavināšanu

Lai atsavinātu dzīvošanai nederīgus dzīvokļus, kuru atjaunošana par pašvaldības līdzekļiem nav lietderīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30. punktu, Publiskas personas mantas atsavināšanas likuma 3. panta pirmās daļas 1. punktu un 4. panta pirmo un otro daļu, 5. panta pirmo un piekto daļu, Pašvaldību likuma 10. panta pirmās daļas 16. punktu un Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", izskatot sertificēta būvinženiera nekustamā īpašuma eksperta Ivara Silacērpa 2023. gada 3. augusta atzinumus "Apsekošanas akts dzīvoklim, Ozolu ielā 17-5, Liepājā", "Apsekošanas akts dzīvoklim, Tērauda ielā 19A-2, Liepājā" un "Apsekošanas akts dzīvoklim Cenkones ielā 6-1, Liepājā", Liepājas valstspilsētas pašvaldības Dzīvokļu komisijas 2023. gada 10. augusta lēmumu (sēdes protokols Nr.31/2.2.12), Liepājas valstspilsētas pašvaldības Dzīvojamo māju privatizācijas komisijas 2023. gada 16. augusta lēmumu (sēdes protokols Nr.36/2.2.20), Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu (sēdes protokols Nr.9) un pastāvīgās Finanšu komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederošo nekustamo īpašumu atsavināšanu, nosakot atsavināšanas veidu – pārdošana izsolē:

1.1. Ozolu ielā 17-5, kadastra Nr.1700 903 1320;

1.2. Tērauda ielā 19A-2, kadastra Nr.1700 903 1851;

1.3. 9/108 kopīpašuma domājamās daļas no nekustamā īpašuma Klaipēdas ielā 33 (atbilstošas telpu grupai ar kadastra apzīmējumu 1700 040 0324 001 001, kuras atrodas Cenkones ielā 6-1).

2. Uzdot Liepājas pilsētas pašvaldības iestādei "Nekustamā īpašuma pārvalde" organizēt nekustamo īpašumu novērtēšanu.

3. Noteikt, ka izsoles noteikumus un izsoles sākuma cenu apstiprina Liepājas valstspilsētas pašvaldības dome.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei (galvenajai grāmatvedei), Dzīvojamo māju privatizācijas komisijai, Izpilddirektora birojam, atsavināšanas ierosinātājam |